
8 DR 30.11.2005 

 

Datuk Bung Moktar bin Radin:  Minta kerajaan timbang perkara ini supaya 
penagih-penagih tegar dihantar di pulau-pulau dengan apa keadaan sekalipun. Terima 
kasih. 

Tuan Yang di-Pertua:  Ya, ya, baik.  Yang Berhormat, lain kali suara Yang 
Berhormat, begitu... microphone ini. [Menunjuk isyarat]  [Dewan riuh ketawa].  Bila 
bercakap lain kali, jauhkan sikit corong. 

Datuk Bung Moktar bin Radin:  Memang ini macamlah Tuan Yang di-Pertua, 
suara.  [Ketawa]  

Tuan Yang di-Pertua:  Baik.   

Dato’ Haji Noh bin Haji Omar:  Terima kasih sahabat saya, Yang Berhormat  
bagi Kinabatangan.  Saya bersetuju segala pandangan yang diberi dengan penuh 
semangat.  Mudah-mudahan apa yang dicakap kita laksanakan bersama.  Kita akui 
bahawa negara kita bukan negara pengeluar dadah.  Tetapi juga kita kena menerima 
hakikat bahawa negara kita memang sempadannya luas.  Saya juga pernah pergi 
melawat kawasan, di Sabah sahaja, memang luas.   

Sebab itu kita sedang berusaha untuk menguatkuasakan lagi kawalan-
kawalan di sempadan.  Penyeludupan memang berlaku.  Oleh itu kita dapati bahawa 
dari segi penguatkuasaan, kita telah banyak tangkap.  Maka kalau kita lihat negara kita 
ini merupakan negara yang paling ketat undang-undang dadahnya  sehingga boleh 
gantung sampai mati jika disabitkan 39B(1)(a).  Dan kita juga ada satu undang-undang 
tangkap tanpa dibicara, di bawah Akta Dadah Berbahaya (Langkah-langkah 
Pencegahan Khas) - LLPK.  Tahun lepas sahaja, hampir 2,700 orang kita tangkap 
tanpa bicara ini.  Kemudian tahun ini sahaja saya ingat sudah hampir 1,700 orang yang 
ditangkap tanpa bicara.  Ini yang kita tangkap pengedar-pengedar.   

Jadi saya percaya, segala pandangan Yang Berhormat, kita akui memang 
merupakan musuh nombor satu negara dan ianya hanya boleh berjaya sekiranya kita 
mendapat kerjasama semua pihak.  Dan kalau kita bergantung pada kerajaan semata-
mata tentu sukar berjaya.  Tetapi saya percaya dengan komitmen daripada Parlimen 
semua, maka kita akan memerangi dadah.  Matlamat kita  hendak mengurangkan 
dadah pada tahun 2015.  Dan tahun ini kita nampak ada sedikit pengurangan.   

Mengenai cadangan Yang Berhormat untuk menghantar ke pulau, memang 
telah banyak kali kita bincang, Yang Berhormat.  Dalam peringkat jawatankuasa, tetapi 
nampaknya, cadangan-cadangan buang ke pulau ini masih lagi tidak dapat kelulusan 
kerana kita masih lagi percaya bahawa penagih dadah, depa sakit.  Orang yang sakit 
ini kita kena rawat kerana matlamat kita  hendak mengembali mereka ke dalam 
masyarakat.   

Dari segi undang-undang kita telah pun pinda undang-undang pada tahun 
2002 yang mana tegar ini, kalau dia kali ketiga kita dapat tangkap dia, setelah dua kali 
melakukan kesalahan dadah atau diletakkan di pusat serenti, maka hukuman lebih 
berat iaitu lima tahun penjara akan dikenakan.  Terima kasih. 

Tuan Yang di-Pertua:  Yang Berhormat bagi Tangga Batu. 

 Datuk Haji Idris bin Haji Haron:  Terima kasih Tuan Yang di-Pertua, terima 
kasih Yang Berhormat Timbalan Menteri. Saya memang faham, Yang Berhormat 
Timbalan Menteri ini sentiasa tegas, dan serius di dalam menangani masalah dadah di 
negara kita.   

Tuan Yang di-Pertua, dalam usaha pihak kementerian untuk menangani 
masalah dadah di negara kita, adakah pihak kementerian sedar bahawa di dalam 
sebuah website yang dipanggil syaitan.com. yang motonya bringing hell to your 
doorstep. Kumpulan ini dipanggil kumpulan Black Metal Mayham.  Kumpulan ini berasal 
daripada Norway, akan mengadakan persembahan di negara kita pada 4 Februari di 
Back Room Kuala Lumpur Malaysia yang mana kumpulan ini bertuhankan syaitan.  Dia 
kata, there is no God like syaitan. 

 Tuan Yang di-Pertua:  Yang Berhormat.  Semalam sudah di.. [Dewan gamat]. 

Datuk Haji Idris bin Haji Haron:  Semalam. Ini saya  hendak bawa ke 
Kementerian Keselamatan Dalam Negeri Tuan Yang di-Pertua, memandangkan ia telah 
pun diiklankan di dalam akhbar kita yang kumpulan ini akan mengadakan persembahan 
pada 4 Februari tahun hadapan.   



Datuk Bung Moktar bin Radin: Minta kerajaan timbang perkara ini supaya penagih-penagih tegar dihantar di pulau-pulau dengan apa keadaan sekalipun. Terima kasih. Tuan Yang di-Pertua: Ya, ya, baik. Yang Berhormat, lain kali suara Yang Berhormat, begitu... microphone ini. [Menunjuk isyarat] [Dewan riuh ketawa]. Bila bercakap lain kali, jauhkan sikit corong. Datuk Bung Moktar bin Radin: Memang ini macamlah Tuan Yang di-Pertua, suara. [Ketawa]. Tuan Yang di-Pertua: Baik. Dato' Haji Noh bin Haji Omar: Terima kasih sahabat saya, Yang Berhormat bagi Kinabatangan. Saya bersetuju segala pandangan yang diberi dengan penuh semangat. Mudah-mudahan apa yang dicakap kita laksanakan bersama. Kita akui bahawa negara kita bukan negara pengeluar dadah. Tetapi juga kita kena menerima hakikat bahawa negara kita memang sempadannya luas. Saya juga pernah pergi melawat kawasan, di Sabah sahaja, memang luas. Sebab itu kita sedang berusaha untuk menguatkuasakan lagi kawalan- kawalan di sempadan. Penyeludupan memang berlaku. Oleh itu kita dapati bahawa dari segi penguatkuasaan, kita telah banyak tangkap. Maka kalau kita lihat negara kita ini merupakan negara yang paling ketat undang-undang dadahnya sehingga boleh gantung sampai mati jika disabitkan 39B(1)(a). Dan kita juga ada satu undang-undang tangkap tanpa dibicara, di bawah Akta Dadah Berbahaya (Langkah-langkah Pencegahan Khas)- LLPK. Tahun lepas sahaja, hampir 2,700 orang kita tangkap tanpa bicara ini. Kemudian tahun ini sahaja saya ingat sudah hampir 1,700 orang yang ditangkap tanpa bicara. Ini yang kita tangkap pengedar-pengedar. Jadi saya percaya, segala pandangan Yang Berhormat, kita akui memang merupakan musuh nombor satu negara dan ianya hanya boleh berjaya sekiranya kita mendapat kerjasama semua pihak. Dan kalau kita bergantung pada kerajaan semata- mata tentu sukar berjaya. Tetapi saya percaya dengan komitmen daripada Parlimen semua, maka kita akan memerangi dadah. Matlamat kita hendak mengurangkan dadah pada tahun 2015. Dan tahun ini kita nampak ada sedikit pengurangan. Mengenai cadangan Yang Berhormat untuk menghantar ke pulau, memang telah banyak kali kita bincang, Yang Berhormat. Dalam peringkat jawatankuasa, tetapi nampaknya, cadangan-cadangan buang ke pulau ini masih lagi tidak dapat kelulusan kerana kita masih lagi percaya bahawa penagih dadah, depa sakit. Orang yang sakit ini kita kena rawat kerana matlamat kita hendak mengembali mereka ke dalam masyarakat. Dari segi undang-undang kita telah pun pinda undang-undang pada tahun 2002 yang mana tegar ini, kalau dia kali ketiga kita dapat tangkap dia, setelah dua kali melakukan kesalahan dadah atau diletakkan di pusat serenti, maka hukuman lebih berat iaitu lima tahun penjara akan dikenakan. Terima kasih. Tuan Yang di-Pertua: Yang Berhormat bagi Tangga Batu. Datuk Haji Idris bin Haji Haron: Terima kasih Tuan Yang di-Pertua, terima kasih Yang Berhormat Timbalan Menteri. Saya memang faham, Yang Berhormat Timbalan Menteri ini sentiasa tegas, dan serius di dalam menangani masalah dadah di negara kita. Tuan Yang di-Pertua, dalam usaha pihak kementerian untuk menangani masalah dadah di negara kita, adakah pihak kementerian sedar bahawa di dalam sebuah website yang dipanggil syaitan.com. yang motonya bringing hell to your doorstep. Kumpulan ini dipanggil kumpulan Black Metal Mayham. Kumpulan ini berasal daripada Norway, akan mengadakan persembahan di negara kita pada 4 Februari di Back Room Kuala Lumpur Malaysia yang mana kumpulan ini bertuhankan syaitan. Dia kata, there is no God like syaitan. Tuan Yang di-Pertua: Yang Berhormat. Semalam sudah di.. [Dewan gamat]. Datuk Haji Idris bin Haji Haron: Semalam. Ini saya hendak bawa ke Kementerian Keselamatan Dalam Negeri Tuan Yang di-Pertua, memandangkan ia telah pun diiklankan di dalam akhbar kita yang kumpulan ini akan mengadakan persembahan pada 4 Februari tahun hadapan.